Sjekk Sandnes-pilotens luftige julehilsen
Da hobby-piloten Klaus Einar Nødland var ute og fløy tidligere i desember bestemte han seg for å lage en litt uvanlig julehilsen. Ved hjelp av GPS-en han har fått installert på flyet sitt klarte han å skrive «God jul» på himmelen. Resultatet kunne han finne på nettstedet Flightradar24 som lagrer alle rutene til fly som har en ADS-B-sender. En slik sender fikk Nødland installert ifjor. – Der kan man følge med enten direkte eller gå og inn og se på dem senere. Jeg har laget slike kunstverk før. Første gang skrev jeg «help» for å ha det litt «løye», ler Nødland til VG. Det var Flynytt som omtalte saken først. Sandnes-mannen jobber vanligvis i oljebransjen, men lager kunstverkene sine når han er på kosetur. – Jeg har også laget «I love fly». Den ble bedre enn min siste julehilsen. Den så bra ut på GPS-en, men ikke på Flightradar24, sier han. En pilots mareritt: Fant orm inne på SAS-flyet Nødland er usikker på hva hans neste kunstverk blir og han har ikke planlagt å utstille kunstverkene noe sted, forteller han. – Jeg har ikke publisert det noe sted utenom på min egen Facebook-vegg. Men det er morsomt å underholde venner og bekjente med tegningene. – Føler du deg litt som luftens Picasso? – Hehe nei, jeg kan ikke akkurat si det. Frykter eksplosjoner: Forbyr bruk av Samsung-telefon på fly
Med flyet som sin pensel lager piloten Klaus Einar Nødland kunstverk i luften.